Φίλιπς και Κόνοκο προχωρούν σε κοινοπραξία. - 2001-11-23
Δυσοίωνες οι προοπτικές του ΟΟΣΑ για την παγκόσμια οικονομία το 2002.---Σφιχτότερο το πουγγί των αμερικανών φέτος τις γιορτές---Ευρωπαϊ
Οι αμερικανικές εταιρίες πετρελαίου Φίλιπς Πετρόλεουμ και Κονόκο συμφώνησαν να προχωρήσουν σε κοινοπραξία 15.2 δισεκ. δολλαρίων, σε μία προσπάθεια να ενισχύσουν τη θέση τους στη βιομηχανία πετρελαίου, η οποία έχει προσβληθεί από χαμηλές τιμές καυσίμων. Η νέα εταιρία θά επωνομάζεται ΚονοκοΦίλιπς και θα διαθέτει εγκαταστάσεις παραγωγής πετρελαίου και φυσικού αερίου σε όλο τον κόσμο, απο τις ΗΠΑ και τη Βενεζουέλα μέχρι την Κασπία και την Ινδονησία. Θα λειτρουργεί δεκαεννέα διϋλιστήρια , με δυνατότητα παραγωγής 2.6 δισεκ. βαρελιών την ημέρα. Ανώτερα στελέχη των δύο εταιριών δήλωσαν οτι σύμφωνα με τις υπολογισμούς τους, η κοινοπραξία θα τους επιφέρει εξοικονόμιση 750 εκατ. δολλαρίων το χρόνο, η οποία θά οφείλεται εν μέρει στις περικοπές θέσεων εργασίας. Η Φίλιπς με τα σημερινά δεδομένα , έχει 38.000 εργαζόμενους ανά τον κόσμο, ενώ η Κονόκο έχει 20.000. Οι μέτοχοι της Φίλιπς θά διαθέτουν το 57% των κεφαλαίων της νέας εταιρίας, ενώ εκείνοι της Κονόκο θά έχουν το 43%. Η διοίκηση, όμως, θα μοιράζεται εξ ίσου μεταξύ των δύο εταιριών. Δυσοίωνες οι προβλέψεις του ΟΟΣΑ για την παγκόσμια οικονομία το 2002 Ο Οργανισμός Οικονομικής Συνεργασίας και Ανάπτυξης μείωσε το ποσοστό των προβλέψεών του που αφορά στην οικονομική ανάπτυξη των 30 χωρών μελών του για το 2002, τονίζοντας οτι οι τρομοκρατικές επιθέσεις της 11ης Σεπτεμβρίου έχουν επιφέρει σημαντικό πλήγμα στην παγκόσμια οικονομία. Ο οργανισμός, που έχει την έδρα του στο Παρίσι, στην εξαμηνιαία οικονομική του έκθεση περιόρισε τις προβλέψεις του για οικονομική ανάπτυξη τον επόμενο χρόνο στο 1% , από 3% που είχε προβλέψει το Μάίο. Παράλληλα όμως εικάζει πως η παγκόσμια οικονομία θα αναπτυχθεί το 2003 με ρυθμό άνω των τριών τοις εκατό. Σύμφωνα με την έκθεση ο πληθωρισμός δεν θα αποτελέσει πρόβλημα για τις μεγαλύτερες οικονομίες του κόσμου λόγω πτώσης που σημείωσαν οι τιμές του πετρελαίου μετά από τις τρομοκρατικές επιθέσεις του Σεπτεμβρίου. Εξ άλλου, οι επιθέσεις επηρέασαν αρνητικά και τον ταξιδιωτικό τομέα. Την Τρίτη η ναυτιλιακή εταιρία Πρίνσες που διοργανώνει κρουαζιέρες συμφώνησε στη δημιουργία μιάς κοινοπραξίας με την Ρόγιαλ Καρίμπιαν Κρούζες ύψους 2.9 δισεκ. δολλαρίων σε μία προσπάθεια περικοπής εξόδων. Η συμφωνία αυτή θα έχει σαν αποτέλεσμα τη δημιουργία της μεγαλύτερης εταιρίας κρουαζιερών στον κόσμο. Η Πρίνσες δήλωσε οτι έχασε χιλιάδες κρατήσεις μέσα στις δύο εβδομάδες που ακολούθησαν τις επιθέσεις της 11ης Σεπτεμβρίου. Εν τω μεταξύ, η κυβέρνηση των ΗΠΑ δήλωνε την Τρίτη οτι το εμπορικό έλλειμμα της χώρας έπεσε τον Σεπτέμβριο στο χαμηλότερο σημείο των τελευταίων δυόμισι ετών, καθώς οι αερομεταφορές και οι εισαγωγές πετρελαίου μειώθηκαν λόγω της εξασθενημένης κατάστασης της μεγαλύτερης οικονομίας του κόσμου. Σφιχτότερο το πουγγί των αμερικανών φέτος τις γιορτές. Στις Ηνωμένες Πολιτείες η γιορτή της Ημέρας Ευχαριστιών παραδοσιακά σηματοδοτεί την περίοδο Χριστουγεννιάτικων αγορών. Για τα καταστήματα είναι η πιό σημαντική αγοραστική περίοδος της χρονιάς και αξιωματούχοι της κυβέρνησης Μπούς περιοδεύουν στην Αμερική, προσπαθώντας να ενθαρρύνουν τους καταναλωτές να κάνουν τα ψώνια τους ως συνήθως. O Υπουργός Εμπορίου των ΗΠΑ Ντον Εβανς δηλώνει οτι ο γρηγορότερος τρόπος ανάκαμψης της Αμερικανικής οικονομίας θα είναι να πεισθούν οι Αμερικανοί καταναλωτές ν ανοίξουν το πουγγι τους και να ξαναρχίσουν να ψωνίζουν όπως πριν. Να σημειωθεί ότι οι καταναλωτικές δαπάνες είναι υπεύθυνες για πάνω από τα δύο τρίτα της αμερικανικής οικονομίας Αλλά η οικονομία ήταν κάπως πεσμένη ακόμα και πρίν τις 11 Σεπτεμβρίου και βέβαια τα πράγματα χειροτέρεψαν έκτοτε. Ο κ. Εβανς μίλησε σε συγκέντρωση επιχειρηματιών, εργαζομένων και καταναλωτών στο Σικάγο την Δευτέρα, εγκαινιάζοντας σειρά διαλέξεων με τίτλο «Η Αμερική Δουλεύει» που θέλει να πραγματοποιήσει σε διάφορες Αμερικανικές πόλεις Σκοπός των ομιλιών του αυτών είναι η προώθηση πακέττου μέτρων της κυβέρνησης Μπους για την τόνωση της οικονομίας που περιλαμβάνουν περικοπές φόρων, οικονομικά κίνητρα κλπ. Όμως, σύμφωνα με μία πρόσφατη σφυγμομέτρηση, ο κόσμος είναι επιφυλακτικός σε σχέση με τις προοπτικές της αμερικανικής οικονομίας. Το ένα τρίτο των ερωτηθέντων απάντησαν πως φέτος τα χριστουγεννιάτικα ψώνια τους θα είναι περιορισμένα. Δυρωπαϊκές χαλυβουργίες μηνύουν έξη χώρες για αθέμιτο ανταγωνισμό. Ευρωπαϊκές χαλυβουργικές εταιρείες μήνυσαν έξη χώρες γιατί πουλάνε τα προϊόντα τους στην ευρωπαϊκή αγορά σε τιμές χαμηλώτερες από το κόστος παραγωγής. Η Γιουροφέρ, που αντιπροσωπεύει τα μεγαλύτερα ευρωπαϊκά χαλυβουργεία της Ευρωπαϊκής Ένωσης λέει πως οι ευρωπαϊκές βιομηχανίες χάλυβος πλήττονται γιατί τα προϊόντα τους έχουν μικρότερη ζήτηση από τις αυτοκινητοβιομηχανίες, που μπορούν να αγοράσουν φθηνότερο χάλυβα από την Αίγυπτο, το Ιράν, τη Λιβύη, τη Σλοβακία και την Τουρκία.